***Приложение З***

**I. ИЗПОЛЗВАНИ СЪКРАЩЕНИЯ:**

|  |  |
| --- | --- |
| **АДБФП** | Административен договор за предоставяне на безвъзмездна финансова помощ. |
| **БФП** | Безвъзмездна финансова помощ |
| **ВОМР** | „Водено от общностите местно развитие“ от Европейския земеделски фонд за развитие на селските райони |
| **ДДС** | Данък добавена стойност |
| **ДМА** | Дълготрайни материални активи |
| **ДНА** | Дълготрайни нематериални активи |
| **ДФЕС** | Договор за функционирането на Европейския съюз |
| **ДАНС** | Държавна агенция „Национална сигурност“ |
| **ЕФМДРА** | Европейски фонд за морско дело, рибарство и аквакултури |
| **ЕФРР** | Европейски фонд за регионално развитие |
| **ЕФСУ** | Европейски фондове за споделено управление |
| **ЕК** | Европейска комисия |
| **ЕС** | Европейски съюз |
| **ЕСФ+** | Европейски социален фонд плюс |
| **ЗА** | Закон за администрацията |
| **ЗДДС** | Закон за данък добавена стойност |
| **ЗДАНС** | Закон за Държавна агенция „Национална сигурност“ |
| **ЗКС** | Закон за киберсигурност |
| **ЗУСЕФСУ** | Закон за управление на средствата от Европейските фондове при споделено управление |
| **ЗОП** | Закон за обществените поръчки |
| **ИКТ** | Информационни и комуникационни технологии |
| **ИСУН** | Информационна система за управление и наблюдение на средствата от ЕС в България |
| **ИУГВП** | Инструмент за финансова подкрепа за управлението на границите и визовата политика |
| **КБ** | Конкретен бенфициент |
| **КЕП** | Квалифициран електронен подпис |
| **КФ** | Кохезионен Фонд |
| **МЕУ** | Министерство на електронното управление |
| **МИС** | Мрежова и информационна сигурност |
| **МЗ** | Междинно звено |
| **МС** | Министерски съвет |
| **НКС** | Националната система за киберсигурност |
| **НКОМКС** | Национална координационно-организационна мрежа за киберсигурност |
| **ПМС** | Постановление на Министерски съвет |
| **ПНИИДИТ** | Програма „Научни изследвания, иновации и дигитализация за интелигентна специализация“ 2021-2027 |
| **ППЗОП** | Правилник за прилагане на Закона за обществените поръчки |
| **РУО** | Ръководител на Управляващия орган |
| **УО** | Управляващ орган |
| **ФСП** | Фонд за справедлив преход |
| **ФВС** | Фонд „Вътрешна сигурност“ |
| **ФК** | Формуляр за кандидатстване |
| **ФУМИ** | Фонд „Убежище, миграция и интеграция“ |
| **ЦМР** | Център за мониторинг и реакция на киберинциденти |

**II. ОСНОВНИ ДЕФИНИЦИИ:**

|  |  |
| --- | --- |
| **Административен договор за предоставяне на безвъзмездна финансова помощ** | Изричното волеизявление в писмена форма на Овластеното от Ръководителя на Управляващия орган на ПНИИДИТ 2021-2027 г. лице по смисъла на § 1, т. 1 от Допълнителните разпоредби на ЗУСЕФСУ. |
| **Бенефициент** | Лицето или неперсонифицираното образувание по смисъла на чл. 2, т. 9 от Регламент (ЕС) No 2021/1060 на Европейския парламент и на Съвета от 24 юни 2021 година за установяване на общоприложимите разпоредби за Европейския фонд за регионално развитие, Европейския социален фонд плюс, Кохезионния фонд, Фонда за справедлив преход и Европейския фонд за морско дело, рибарство и аквакултури, както и на финансовите правила за тях и за фонд „Убежище, миграция и интеграция“, фонд „Вътрешна сигурност“ и Инструмента за финансова подкрепа за управлението на границите и визовата политика. |
| **Дейност** | Задача или група от задачи (действие или група от действия), които имат (водят до постигане на) конкретен резултат (резултат/продукт) и чрез които се реализира изпълнението на съответната инвестиция. |
| **Индикатор за изпълнение** | Индикатор (показател) за изпълнение е поле във ФК, което се попълва от кандидата за измерване на ефективността на изпълняваните дейности. |
| **Кандидат** | Физическо лице, юридическо лице и техни обединения, които кандидатстват за безвъзмездна финансова помощ чрез подаване на проектно предложение или на финансов план за бюджетна линия. |
| **Конституент** | Физическо лице, юридическо лице и техни обединения, които формално или неформално са част от партньорска мрежа за колективна реакция при настъпване на инцидент с киберсигурността, обменят опит и провеждат съвместни мерки по превенция на киберпрестъпления, участват в информационни и образователни кампании за киберхигиена и пр. |
| **Междинно звено** | Дирекция „Управление на програми“ към Министерството на електронното управление. |
| **Нередност** | Всяко нарушение на приложимото право, произтичащо от действие или бездействие на икономически оператор, което има или би имало за последица нанасянето на вреда на бюджета на Съюза чрез начисляване на неправомерен разход в този бюджет |
| **Ненанасяне на значителни вреди** | „Ненанасяне на значителни вреди“ означава да не се подкрепят или извършват икономически дейности, които нанасят значителни вреди на която и да било екологична цел, когато е приложимо, по смисъла на член 17 от Регламент (ЕС) 2020/852. |
| **Одитен орган** | Изпълнителна агенция „Одит на средствата от Европейския съюз“ към Министъра на финансите. |
| **Операция** | Съгласно чл. 2, т. 4 на Регламент (ЕС) No 2021/1060 операция е проект, договор, действие или група проекти, избрани по съответните програми. |
| **Партньор** | Физическо лице, юридическо лице и техни обединения, които участват съвместно с кандидата в подготовката и/или техническото изпълнение и/или финансово изпълнение на проекта или на предварително заявени във формуляра за кандидатстване дейности от проекта и разходват средства от безвъзмездната финансова помощ |
| **Проект** | Съвкупност от взаимосвързани и взаимодопълващи се дейности с предварително определена/и цел/и, необходими ресурси и времева рамка за изпълнение, водещи до постигането на конкретни количествено-измерими резултати. |
| **Счетоводен орган** | Дирекция „Национален фонд“ към Министерството на финансите. |
| **Управляващ орган** | Главна дирекция „Европейски фондове за конкурентоспособност“ към Министерството на иновациите и растежа. |