**МИНИСТЕРСТВО НА ЕЛЕКТРОННОТО УПРАВЛЕНИЕ**

**ДИРЕКЦИЯ „УПРАВЛЕНИЕ НА ПРОГРАМИ“ – МЕЖДИННО ЗВЕНО ПО ПРИОРИТЕТ 2 НА ПРОГРАМА „НАУЧНИ ИЗСЛЕДВАНИЯ, ИНОВАЦИИ И ДИГИТАЛИЗАЦИЯ ЗА ИНТЕЛИГЕНТНА ТРАНСФОРМАЦИЯ“ 2021-2027**

**УСЛОВИЯ ЗА КАНДИДАТСТВАНЕ**

**за предоставяне на безвъзмездна финансова помощ по**

**Програма „Научни изследвания, иновации и дигитализация за интелигентна трансформация“ 2021-2027**

**Приоритет 2 „Цифрова трансформация на публичния сектор“,**

**Специфична цел: RSO1.2. Усвояване на ползите от цифровизацията за гражданите, дружествата, изследователските организации и публичните органи,**

**Приоритетно направление 2: Киберсигурност**

**Процедура чрез директно предоставяне на безвъзмездна финансова помощ BG16RFPR002-2.016 „Повишаване на капацитета на Държавна агенция „Национална сигурност“ за наблюдение и контрол в стратегическите обекти”**

[1. Наименование на програмата: 3](#_Toc195529185)

[2. Наименование на приоритета и специфичната цел: 3](#_Toc195529186)

[3. Наименование на процедурата: 3](#_Toc195529187)

[4. Измерения по кодове: 3](#_Toc195529188)

[5. Териториален обхват: 3](#_Toc195529189)

[6. Цели на предоставяната безвъзмездна финансова помощ по процедурата и очаквани резултати: 4](#_Toc195529190)

[7. Индикатори (показатели): 8](#_Toc195529191)

[8. Общ размер на безвъзмездната финансова помощ по процедурата и разпределение по категория региони: 9](#_Toc195529192)

[9. Минимален (ако е приложимо) и максимален размер на безвъзмездната финансова помощ за конкретен проект: 10](#_Toc195529193)

[10. Процент на съфинансиране: 10](#_Toc195529194)

[11. Допустими кандидати: 10](#_Toc195529195)

[12. Допустими партньори (ако е приложимо): 11](#_Toc195529196)

[13. Дейности, допустими за финансиране: 11](#_Toc195529197)

[14. Категории разходи, допустими за финансиране: 13](#_Toc195529198)

[14.1. Условия за допустимост на разходите 14](#_Toc195529199)

[14.2. Допустими разходи 17](#_Toc195529200)

[14.3. Недопустими разходи 19](#_Toc195529201)

[15. Допустими целеви групи (ако е приложимо): 19](#_Toc195529202)

[16. Приложим режим на минимални/държавни помощи (ако е приложимо): 19](#_Toc195529203)

[17. Хоризонтални политики: 20](#_Toc195529204)

[18. Минимален и максимален срок за изпълнение на проекта (ако е приложимо): 21](#_Toc195529205)

[19. Ред за оценяване на концепциите за проектни предложения (ако е приложимо) 21](#_Toc195529206)

[20. Критерии и методика за оценка на концепциите за проектни предложения (ако е приложимо) 21](#_Toc195529207)

[21. Ред за оценяване на проектните предложения: 21](#_Toc195529208)

[22. Критерии и методика за оценка на проектните предложения: 22](#_Toc195529209)

[23. Начин на подаване на проектните предложения/концепциите за проектни предложения: 22](#_Toc195529210)

[24. Списък на документите, които се подават на етап кандидатстване: 23](#_Toc195529211)

[25. Краен срок за подаване на проектните предложения: 24](#_Toc195529212)

[26. Допълнителна информация 24](#_Toc195529213)

[27. Приложения към Условията за кандидатстване: 25](#_Toc195529214)

## 1. Наименование на програмата:

Програма „Научни изследвания, иновации и дигитализация за интелигентна трансформация“ 2021-2027 (ПНИИДИТ)

## 2. Наименование на приоритета и специфичната цел:

Приоритет 2 „Цифрова трансформация на публичния сектор“

Специфична цел: RSO1.2. „Усвояване на ползите от цифровизацията за гражданите, дружествата, изследователските организации и публичните органи“

Приоритетно направление 2„Киберсигурност“

## 3. Наименование на процедурата:

BG16RFPR002-2.016 „Повишаване на капацитета на Държавна агенция „Национална сигурност“ за наблюдение и контрол в стратегическите обекти”

## 4. Измерения по кодове:

**Измерение 1 – Област на интервенция**

017. ИКТ решения на държавното управление, електронни услуги, приложения, отговарящи на критериите за намаляване на емисиите на парникови газове или за енергийна ефективност

037. ИКТ: Други видове ИКТ инфраструктура (включително големи компютърни ресурси/оборудване, центрове за данни, датчици и друго безжично оборудване), които отговарят на критериите за намаляване на въглеродните емисии и за енергийна ефективност

**Измерение 2 — Форма на финансиране**

01. Безвъзмездни средства

**Измерение 3 — Териториален механизъм за изпълнение и териториална насоченост**

33. Друг подходи — Без целеви територии

**Измерение 6 – Допълнителни тематични области във връзка с ЕСФ+:**

09. Не се прилага

**Измерение 7 – Равенство между половете във връзка с ЕСФ+\*, ЕФРР, КФ и ФСП**

03. Полово неутрално

## 5. Териториален обхват:

Дейностите по настоящата процедура следва да бъдат изпълнени на територията на Република България.

Съгласно член 63, параграф 4 на Регламент (ЕС) 2021/1060 на Европейския парламент и на Съвета от 24 юни 2021 година за установяване на общоприложимите разпоредби за Европейския фонд за регионално развитие, Европейския социален фонд плюс, Кохезионния фонд, Фонда за справедлив преход и Европейския фонд за морско дело, рибарство и аквакултури, както и на финансовите правила за тях и за фонд „Убежище, миграция и интеграция“, фонд „Вътрешна сигурност“ и Инструмента за финансова подкрепа за управлението на границите и визовата политика част от дейностите по проекта може да се изпълняват извън територията на Република България, включително извън територията на Съюза, при условие че допринасят за постигане на целите на програмата/процедурата.

Резултатите от изпълнението на проекта следва да се ползват на територията на Република България.

## 6. Цели на предоставяната безвъзмездна финансова помощ по процедурата и очаквани резултати:

**Цел на процедурата:**

Целта на процедурата е да бъде осигурено надграждане и развиване на способностите на Държавна агенция „Национална сигурност“ (ДАНС) за ефикасен мониторинг, откриване и предупреждение за уязвимости и киберзаплахи към критичните системи, анализ и оценка на рисковете по отношение на киберсигурността, осъществяване на предотвратяване и възпиране, своевременна реакция и съдействие за възстановяване функционирането на поразените системи, както и за наличие на обобщена киберкартина отразяваща процесите в реално време.

**Обосновка:**

Националната система за киберсигурност (НКС) обхваща пет области и приоритетни насоки за действие в сферата на киберсигурността:

* установяване и развитие на националната система за киберсигурност, като част от системата за защита на националната сигурност;
* мрежова и информационна сигурност;
* защита и устойчивост на стратегически обекти и първични администратори;
* ефективно противодействие на киберпрестъпността; и
* киберотбрана и защита на националната сигурност.

НКС функционира като виртуална мрежа на взаимодействие (Национална координационно-организационна мрежа за киберсигурност ((НКОМКС)), а архитектурата й следва модела „ориентиран към услуги“.

За реализиране на целите в област „защита и устойчивост на стратегически обекти и първични администратори“ отговорната институция е Държавната агенция „Национална сигурност“ (ДАНС).

Съгласно чл. 15 на Закона за киберсигурност (ЗКС) ДАНС изпълнява политиката по защита от киберинциденти в комуникационните и информационните системи на стратегическите обекти и дейности, които са от значение за националната сигурност, като осъществява:

* мониторинг и събиране на информация за събития и инциденти, свързани със сигурността на комуникационните и информационните системи на стратегическите обекти и дейности, които са от значение за националната сигурност;
* подаване на предупреждения за киберзаплахи и информация за киберинциденти към стратегическите обекти и дейности, които са от значение за националната сигурност;
* оказване на методическо съдействие в процеса на управление на киберинциденти; и
* осигуряване на цялостен анализ на постъпващата информация и оценка на информационната защита на стратегическите обекти и дейности, които са от значение за националната сигурност.

ДАНС поддържа готовност за координирана съвместна реакция в рамките на НКОМКС, свързанa със сигурността на комуникационните и информационните системи на стратегическите обекти и дейности, които са от значение за националната сигурност.

В чл. 4 на Закона за Държавна агенция „Национална сигурност“ (ЗДАНС) са конкретизирани задължения на ДАНС да извършва дейности за защита на националната сигурност от посегателства, насочени срещу националните интереси, независимостта и суверенитета на Република България, териториалната цялост, основните права и свободи на гражданите, демократичното функциониране на държавата и гражданските институции и установения в страната конституционен ред, вкл. свързани със застрашаване сигурността на стратегически за страната обекти и дейности; и деструктивно въздействие върху комуникационни и информационни системи.

В допълнение, съгласно чл. 6 на ЗДАНС Агенцията осъществява функциите на орган по криптографска сигурност и орган по акредитиране на сигурността на комуникационните и информационните системи, в които се създава, обработва, съхранява и пренася класифицирана информация.

В изпълнение на тези си функции ДАНС оценява и разработва криптографски алгоритми и средства за криптографска сигурност на класифицираната информация; одобрява и контролира криптографските мрежи за класифицирана информация; изработва и разпределя използваните криптографски ключове; разрешава и контролира производството и вноса на средства за криптографска сигурност; извършва акредитиране на комуникационните и информационните системи, в които се създава, обработва, съхранява и пренася класифицирана информация; координира и контролира контрамерките по TEMPEST.

Стратегическите обекти и дейности, предоставени за управление, съответно възложени за осъществяване на Министерството на отбраната, на Министерството на вътрешните работи, на Националната служба за охрана и на Държавна агенция „Разузнаване“, се определят със заповед на ръководителя на съответното ведомство след съгласуване с председателя на ДАНС.

С Постановление №181 от 20.07.2009 г. (ПМС 181/2009) са определени стратегическите обекти и дейности, които са от значение за националната сигурност на Република България и които са част от критичната инфраструктура.

В този смисъл по отношение на стратегическите обекти ДАНС осъществява разнообразни функции, вкл. контрол на информационната защита, осъществявана чрез административни, организационни, технически и криптографски мерки; както и оказва съдействие на ръководителите на стратегически обекти и на възлагащите или извършващите стратегически дейности при идентифициране и оценка на потенциални заплахи, насочени срещу стратегически обекти и дейности от значение за националната сигурност.

Потребностите на държавите да придобиват капацитет за справяне със заплахите в областта на киберсигурността расте ежегодно. През 2015 г. в Република България за пръв път беше извършена интензивна кибератака насочена към държавни структури, свързани с провеждания вот за местна власт. От тогава до момента броят на атаките срещу различни информационни инфраструктури в страната и в чужбина непрекъснато се увеличава. Атакуващи са различни хакерски групи, самостоятелни хакери или държавно спонсорирани групи. Все повече инструменти за компрометиране на системи и мрежи са лесно достъпни, като някои се предоставят като услуга срещу заплащане с биткойн.

Бързото развитие на технологиите и инвестирането на големи ресурси в държавно спонсорирани групи извършващи кибератаки налага развиване на способностите и експертизата в ДАНС по отношение на защитата от киберинциденти в комуникационните и информационните системи на стратегическите обекти и дейности, които са от значение за националната сигурност.

През последните три години в ДАНС се полагат усилия за развиване на технологичните способности за справяне с предизвикателствата на дигитализацията и достъпността на всякакви инструменти за въздействие върху комуникационните и информационните системи чрез национални и европейски средства. В Агенцията регулярно се следят възможностите, които предоставят различните технологични решения в областта на киберсигурността, като се отчитат споделените от партньори мнения и отзиви за ползваните инструменти. Следвайки добрите практики в областта на киберсигурността и научавайки уроците от различните по мащаб киберинциденти в страната и чужбина, ясно се оцени необходимостта от увеличаване на възможностите за извършване на обективен анализ и своевременна оценка на рисковете и повишаване на способностите по линия на киберсигурност в ДАНС.

През 2024 г. Агенцията на Европейския съюз за киберсигурност (ENISA) публикува първият в историята на ЕС доклад за състоянието на киберсигурността, в който се отправят шест препоръки за повишаване на нивото на киберсигурност в Съюза, сред които водеща е укрепването на техническата и финансова подкрепа, предоставена на европейските и националните органи, ангажирани с киберсигурността, както и на органи и субекти, попадащи в обхвата на Директивата NIS2, за да осигурят хармонизирано, цялостно, навременно и съгласувано прилагане на развиващата се рамка на ЕС за киберсигурност.

При осъществяването на обмен на информация по линия на партньорството с държави-членки на ЕС и европейски организации в областта на киберсигурността също се потвърждава необходимостта от повишаване на способностите на ДАНС с цел прилагане на по-ефективни мерки за превенция, разработване на по-успешни сценарии за реакция и възстановяване на поразени системи и прилагане на по-надеждни механизми за киберзащита на стратегическите обекти, както и развиване на възможности за проверка и гарантиране на целостта на веригите на доставки.

ДАНС следва да повиши капацитета си за използване на системи с изкуствен интелект и съответно да надгради съществуващата инфраструктура с цел осигуряване на необходимата изчислителна мощ и достатъчно място за съхранение на обработваните данни.

Същевременно ДАНС следва да подсигури изпълнението на задачи, свързани с функциите по чл. 6, ал. 5 от ЗДАНС на орган по акредитиране на сигурността на комуникационните и информационните системи, в които се създава, обработва, съхранява и пренася класифицирана информация, както и интегрирането на центъра със съществуващи системи в Агенцията.

Надграждането на способностите на ДАНС в областта ще допринесе за укрепване на националния оперативен капацитет за предотвратяване, възпиране и реагиране на киберинциденти и ще подпомогне по-активното участие на Република България в процесите по атрибутиране с цел увеличаване на съвместните способности на държавите-членки на ЕС за противодействие на киберзаплахите.

*Демаркация и допълняемост*

През 2023 г. със съдействието на Министерство на електронното управление в ДАНС е изграден Център за мониторинг и реакция на киберинциденти (ЦМР). Осигурена е защита в областта на киберсигурността за пет (5) стратегически обекта от ПМС 181/2009 и са създадени и/или усъвършенствани пет (5) механизма за улесняване на защитата на критичната инфраструктура във всички сектори на икономиката.

Очаквани резултати:

1. Въведени в експлоатация хардуерни и софтуерни инструменти и изградени механизми за интегриране на системи в ДАНС.

2. Осигурено устойчиво развитие и експлоатация на системи в ДАНС.

3. Повишена експертиза на служителите след преминати специализирани обучения и обмяна на опит с организации, имащи сходни задължения в държави от ЕС или участие във форуми в ЕС в областта на киберсигурността.

4. Повишен капацитет и наличие на надеждни инструменти за предотвратяване, възпиране и реагиране на киберинциденти в стратегическите обекти.

## 7. Индикатори (показатели):

За доказване/измерване степента на постигане на съответната специфична цел и ефекта от изпълнените дейности/мерки, предвидени за подкрепа по линия на приоритет 2 „Цифрова транспормация в публичния сектор“ на програмата, по настоящата процедура са заложени показатели за резултат.

**Задължителни показатели по процедурата, които са свързани с постигането на целите на ПНИИДИТ:**

**SR 19 Участници в партньорската мрежа за сътрудничество в областта на киберсигурността и в обмена на информация във връзка с регистрирани заплахи и атаки**

Съгласно методологията за установяване на рамка за изпълнение на ПНИИДИТ показател SR 19 измерва включени участници в партньорската мрежа и обмена на информация във връзка с регистрирани заплахи и атаки на база сключени споразумения за участие. За целите на настоящата процедура при докладване на показател SR 19 бенефициентът следва да отчете броя национални компетентни органи (НКО) и/или секторни екипи за реагиране при инциденти с компютърната сигурност към тях (СЕРИКС), интегрирани със системи/инфраструктура на ДАНС.

В раздел „Индикатори“ от Формуляра за кандидатстване (ФК) кандидатът следва да попълни данни за базова и целева стойност на горепосочения показател. Базовата стойност, която следва да бъде посочена в раздел „Индикатори“ от ФК е 0 (нула), а за отчитане на целевата стойност следва да се има предвид, че всеки интегриран НКО или СЕРИКС се отчитат отделно (т. е. при обхващане на НКО и СЕРИКС в даден сектор, кандидатът следва да отбележи стойност 2 (две)). В поле „Източник на информация“ кандидатът следва да посочи конкретните документи/способи за доказване на интеграцията на системи/инфраструктура на ДАНС с НКО/СЕРИКС, които ще служат за източник на информация при отчитане и верификацията на изпълнението на показателя.

**SR 20 Публични организации, обхванати от системата за киберсигурност**

Съгласно методологията за установяване на рамка за изпълнение на ПНИИДИТ показател SR 20 измерва броя публични организации, обхванати от системата за киберсигурност. За целите на настоящата процедура при докладване на показател SR 20 бенефициентът следва да отчете общия брой на стратегическите обекти съгласно Постановление 181/2009 и на организациите от публичния сектор (съгласно чл. 2 на Закона за финансово управление и контрол в публичния сектор) с осигурена защита от ДАНС в резултат от изпълнението на проекта. В раздел „Индикатори“ от Формуляра за кандидатстване (ФК) кандидатът следва да попълни данни за базова и целева стойност на горепосочения показател. Базовата стойност, която следва да бъде посочена в раздел „Индикатори“ от ФК е 0 (нула), а целевата стойност следва да бъде различна от нула. В поле „Източник на информация“ кандидатът следва да посочи конкретните документи/способи за доказване на осигурената защита на стратегически обекти, които ще служат при отчитане и верификацията на изпълнението на показателя.

**ВАЖНО:** Предвид териториалния обхват на процедурата, който обхваща и двете категории региони - „В преход“ и „По-слабо развити региони“, в раздел „Индикатори“ от ФК, кандидатът следва да посочи целева стойност на показателите в проектното си предложение за двата типа региони, спазвайки следното съотношение: 1/6 от целевата стойност следва да бъде посочена за „Региони в преход“ и 5/6 за „По-слабо развити региони“. Напредъкът по показателите се отчита по категория региони в същото съотношение. Всяка стойност се закръглява до втория знак след десетичната запетая.

При неизпълнение на одобрените целеви стойности на показателите, съгласно чл. 70, ал. 1, т. 7 на Закона за управление на средствата от европейските фондове при споделено управление (ЗУСЕФСУ), финансовата подкрепа със средства от Европейските фондове при споделено управление може да бъде отменена изцяло или частично чрез извършване на финансова корекция.

## 8. Общ размер на безвъзмездната финансова помощ по процедурата и разпределение по категория региони:

Общият размер на безвъзмездната финансова помощ по процедура BG16RFPR002-2.016 „Повишаване на капацитета на Държавна агенция „Национална сигурност“ за наблюдение и контрол в стратегическите обекти” е 48 000 000 лева ( 24 542 010,30 евро).

При изготвяне на бюджета на проектното предложение, Кандидатът следва да спазва определения бюджет за съответната категория регион, като същият не може да се надвишава.

|  |  |  |
| --- | --- | --- |
| **Общ размер на безвъзмездната финансова помощ** | **Съфинансиране от Европейския фонд за регионално развитие** | **Национално съфинансиране** |
| **48 000 000,00 лв.**  **(24 542 010,30 евро)** от които за: | **39 393 027,09 лв.**  (20 141 334,93 евро) | **8 606 972,91 лв.**  (4 400 675,37 евро) |
| По-слабо развити региони[[1]](#footnote-1)  **38 620 180,59** (19 746 184,79 евро) | **32 827 153,50 лв.**  (16 784 257,07 евро) | **5 793 027,09 лв**  (2 961 927,72 евро) |
| Региони в преход[[2]](#footnote-2) (ЮЗР)  **9 379 819,41 лева** (4 795 825,51 евро) | **6 565 873,59 лв.**  (3 357 077,86 евро) | **2 813 945,82 лв.**  (1 438 747,65 евро) |

## 9. Минимален (ако е приложимо) и максимален размер на безвъзмездната финансова помощ за конкретен проект:

По настоящата процедура няма изискване за **минимален размер** на безвъзмездната финансова помощ.

**Максималният размер** на безвъзмездна финансова помощ е **48 000 000 лева ( 24 542 010,30 евро).**

## 10. Процент на съфинансиране:

**Интензитетът** на безвъзмездната финансова помощ по настоящата процедура е 100 %.

## 11. Допустими кандидати:

**Допустим кандидат** по процедурата, по смисъла на чл. 25, ал. 1, т. 2 от Закона за управление на средствата от европейските фондове при споделено управление (ЗУСЕФСУ) и чл. 2, т. 2 от ПМС № 23 от 13.02.2023 г. за определяне на детайлни правила за предоставяне на безвъзмездна финансова помощ по програмите, финансирани от Европейските фондове при споделено управление за програмен период 2021 – 2027 г. (ПМС № 23 от 13.02.2023 г.), е Държавна агенция „Национална сигурност“ (ДАНС) с код по ЕИК 129009710.

На шестото си официално заседание, проведено на 07 март 2025 г., Комитетът за наблюдение на ПНИИДИТ 2021-2027 е одобрил Държавна агенция „Национална сигурност“ като конкретен бенефициент, който може да получи безвъзмездна финансова помощ по настоящата процедура за изпълнение на допустимите дейности, посочени в т.13 от Условията за кандидатстване по-долу.

Конкретният бенефициент следва да разполага с достатъчен капацитет, който да гарантира успешното изпълнение на дейностите по проекта, както следва:

**- Административен капацитет**

Екипът за организация и управление на проекта трябва да бъде съобразен със спецификата и обема на предвидените дейности, като ръководителят на проекта следва да има минимум седем години опит в организацията и/или управлението/изпълнението на сходен тип дейности и/или проекти.

В раздел „Екип“ на ФК следва да се посочи информация за ръководителя на проекта – име и контакти. В поле „Квалификация и отговорности“ следва да се посочи относимостта на опита на лицето към поставените изисквания и да се опишат отговорностите му по проекта.

Към проектното предложение в раздел „Прикачени документи“ на ФК следва да се приложи и Автобиография на Ръководителя (по образеца на Приложение Ж).

**- Финансов капацитет**

Конкретният бенефициент следва да разполага с финансов капацитет, който да гарантира успешното изпълнение на дейностите по проекта и следва да може да осигури необходимото финансиране за изпълнение на дейностите по проекта.

Счита се, че кандидатът разполага с необходимия финансов капацитет, ако утвърдените разходи по бюджета му за текущата финансова година са по-високи от размера на исканата БФП по настоящата процедура.

В раздел „Допълнителна информация, необходима за оценка на проектното предложение“ от ФК, кандидатът следва да предостави информация относно утвърдените разходи по бюджета му за текущата финансова година.

Кандидатът трябва да е директно отговорен за изпълнението на дейностите по проекта, а не да действа в качеството на посредник.

**ВАЖНО**: Конкретният бенефициент може да кандидатства с едно проектно предложение.

## 12. Допустими партньори (ако е приложимо):

Конкретният бенефициент изпълнява проекта по настоящата процедура за директно предоставяне на безвъзмездна финансова помощ самостоятелно, без участието на партньори.

## 13. Дейности, допустими за финансиране:

Проектното предложение и включените в него дейности следва да съответстват на принципа за ефективност и ефикасност и да водят до постигане на целта на процедурата при най-адекватно съотношение между очакваните разходи и ползи.

Допустимите дейности трябва да са в съответствие с принципа за „ненанасяне на значителни вреди“ и с принципите за равнопоставеност на жените и мъжете и осигуряване на равни възможности за всички, което се описва в раздел „Допълнителна информация необходима за оценка на проектното предложение“ на ФК.

Допустими за финансиране по настоящата процедура са дейности, които допринасят за изпълнение на целта на процедурата, посочена в т. 6 от тези Условия за кандидатстване и водят до резултати, чрез които се постига целевата стойност на индикаторите по процедурата, включително:

1.Доставка и въвеждане в експлоатация на инфраструктура в системи, свързани с дейности по киберсигурност в ДАНС.

2.Внедряване и интегриране на софтуерни платформи и специализирани услуги, обслужващи дейността по киберсигурност.

3.Внедряване на инфраструктура за интеграция и колаборация на системи в ДАНС за цялостно използване на наличните ресурси по линия на киберсигурност.

4.Осигуряване на експертни услуги и оперативна поддръжка на системите, обслужващи дейностите по киберсигурност с оглед на повишаване и развиване на способностите за превенция и реакция, както и възможностите за възстановяване и използване на механизми за киберзащита на наличните системи.

5.Въвеждане в експлоатация на иновативни технологии за повишаване на оперативните възможности за придобиване на информация и анализ с цел прилагане на механизми за защита, превенция и възпиране на въздействието на актуални киберзаплахи към стратегическите обекти.

6. Обмяна на опит и придобиване на познания за превенция и противодействие на актуалните киберзаплахи.

7. Присъединяване на стратегически обекти/секторни центрове за киберсигурност към системи/инфраструктура, оперирани от ДАНС.

8. Развиване и разработване на модулни, лесно адаптивни процеси, препоръки и решения за киберсигурност, чрез използване на стандарти, добри практики в индустрията за актуални налични на пазара решения за защита и превенция за стратегическите обекти.

**ВАЖНО:** При разработване на проектното предложение кандидатът може да обединява, разделя и конкретизира горепосочените дейности в зависимост от спецификата на проекта.

**ВАЖНО:** Конкретният бенефициент е пряко отговорен за управлението на проекта и осигуряването на качественото изпълнение на заложените дейности, като следва да сформира екип, отговорен за организацията и управлението на проекта с ясно описано разпределение на отговорностите и функциите между отделните членове.

Всяка дейност следва да бъде детайлно описана във ФК, раздел „План за изпълнение / Дейности по проекта“. В поле „Описание“ се посочват основанията за избор на дейността. В поле „Начин на изпълнение“ се посочват методите за изпълнение на дейността, включително възлагането й на външен изпълнител, методите за осъществяване на вътрешен мониторинг и по какъв начин ще бъде осигурена устойчивостта на резултатите от изпълнението й. В поле „Резултат“ се описват конкретните очаквани резултати от изпълнението на дейността и връзката им с индикаторите.

Процедурите за избор на изпълнител следва да бъдат описани в раздел „План за външно възлагане“ на Формуляра за кандидатстване.

**ВАЖНО:** Конкретният бенефициент няма право да подава проектно предложение за дейности вече финансирани по друг проект, програма или каквато и да е друга финансова схема, произлизаща от националния бюджет, бюджета на Общността или друга донорска програма.

**ВАЖНО:** Дейности, свързани с организацията и управлението на проекта и с осигуряването на видимост, прозрачност и комуникация, не следва да бъдат описвани като отделна дейност в раздел „План за изпълнение / Дейности по проекта“ нито в друг раздел на ФК.

**За да бъдат допустими дейностите, трябва да отговарят на следните условия:**

- да са в съответствие и да не противоречат на разпоредбите на Регламент (ЕС) 2021/1060, вкл. да са в съответствие с хоризонталните принципи, съгласно чл. 9 от Регламент (ЕС) 2021/1060;

- да съответстват на предвиденото в ПНИИДИТ, да гарантират постигането на целта на настоящата процедура и да осигуряват ефективен принос за постигането на целите на Програмата;

- да са извършени от допустимия конкретен бенефициент;

- да съответстват на изискванията на европейското и националното законодателство в сферата на обществените поръчки при спазване на принципите на прозрачност, пропорционалност, равно третиране и недискриминация при осигурена конкуренция на най-широка основа;

- да се реализират в рамките на наличния бюджет и да имат ясни и реалистични количествени резултати;

- да бъдат ясно обосновани и да имат конкретни цели;

- да не са започнали и/или физически завършени или изцяло осъществени преди подаването на формуляра за кандидатстване от бенефициента.

- да са в съответствие с политиката на Съюза в областта на околната среда, съгласно член 11 и член 191, параграф 1 от ДФЕС, като се отчитат целите на ООН за устойчиво развитие, Парижкото споразумение и условията по Регламент (ЕС) 2020/852, свързани със зачитането на принципа за „ненанасяне на значителни вреди”, така че да не се засяга в значителна степен постигането както на екологичната, така и на социалната цел.

## 14. Категории разходи, допустими за финансиране:

Без да противоречи на разпоредбите и правилата, описани в Регламент (ЕС) 2021/1060, ЗУСЕФСУ, ПМС №86/2023 за определяне на национални правила за допустимост на разходите по програмите, финансирани от Европейските фондове при споделено управление, за програмен период 2021 – 2027 г., НАРЕДБА № Н-5 от 29.12.2022 г. за определяне на правилата за извършване на плащания, за верификация и счетоводно отчитане на разходите, за възстановяване и отписване на неправомерни разходи и за осчетоводяване, както и сроковете и правилата за приключване на счетоводната година по програмите, съответната подзаконова нормативна уредба, уреждаща национални правила за допустимост на разходите за средствата от Европейските фондове за споделено управление, приложимото право на Европейския съюз и българското законодателство и за да бъдат признати за допустими по проекта, разходите трябва да отговарят и на изискванията, предвидени в настоящите Условия за кандидатстване.

**ВАЖНО:** При попълване на раздел „Бюджет“ от ФК кандидатът следва да заложи преките разходи, съответстващи и обвързани с конкретните дейности по проекта, като преките разходи трябва да бъдат обособени по категорията регион на планиране - По-слабо развити региони и Регион в преход (ЮЗР) – както и по области на интервенция – код 017. ИКТ решения на държавното управление, електронни услуги, приложения, отговарящи на критериите за намаляване на емисиите на парникови газове или за енергийна ефективност и код 037. ИКТ: Други видове ИКТ инфраструктура (включително мащабни компютърни ресурси и оборудване, центрове за данни, датчици и друго безжично оборудване).

В тази връзка, при попълване на раздел „Бюджет“ от ФК кандидатът следва да спазва следните съотношения:

**Категории региони** - По-слабо развити региони: **80.46%** и Регион в преход (ЮЗР): **19.54%.**

**Области на интервенция:** код 017. ИКТ решения на държавното управление, електронни услуги, приложения, отговарящи на критериите за намаляване на емисиите на парникови газове или за енергийна ефективност: **50%** и код 037. ИКТ: Други видове ИКТ инфраструктура (включително мащабни компютърни ресурси и оборудване, центрове за данни, датчици и друго безжично оборудване**): 50%.**

Непреките разходи за организация и управление на проекта, посочени в т.14.2 от Условията за кандидатстване, не следва да се обвързват с конкретни дейности по проекта, но трябва да се обособяват по категорията регион на планиране и по области на интервенции при спазване на горепосочените съотношения.

*Непреките разходи за организация и управление на проекта се предоставят под формата на финансиране с единна ставка, която се определя чрез прилагане на до 3 % към допустимите преки разходи по проекта в съответствие с чл. 54, буква а) от Регламент (ЕС) 2021/1060. При подготовката на проектното предложение кандидатът определя конкретна сума за непреки разходи по проекта в границите на ставка до 3 % от преките разходи и я попълва в раздел „Бюджет“ от Формуляра за кандидатстване.*

**ВАЖНО:** По време на оценката на проектното предложение е възможно да бъдат установени обстоятелства, които да налагат промяна в бюджета (раздел „Бюджет“ от Формуляра за кандидатстване). Възможните изменения на бюджета не могат да доведат до увеличаване на сумата на исканата безвъзмездна помощ по настоящата процедура над максималния размер на БФП спрямо точка 9 по-горе.

Междинното звено може да извърши корекции в раздел „Бюджет“ от Формуляра за кандидатстване във връзка с установени в процеса на оценката недопустими и/или необосновани разходи и/или на конкретния бенефициент се предоставят указания и срок за отстраняване на установените нередовности, непълноти и/или несъответствия.

## 14.1. Условия за допустимост на разходите

Съгласно чл. 57, ал. 1 на ЗУСЕФСУ разходите се считат за допустими, ако са налице едновременно следните условия:

- разходите са за дейности, съответстващи на предвидените в одобрения проект и се извършват от допустими бенефициенти съгласно съответната програма;

- разходите попадат във включени в документите по чл. 26, ал. 1 на ЗУСЕФСУ и в одобрения проект категории разходи;

- разходите не надхвърлят праговете за съответната категория в документите по чл. 26, ал. 1 на ЗУСЕФСУ и в одобрения проект;

- разходите са за реално доставени продукти, извършени услуги, и положен труд;

- разходите са извършени законосъобразно съгласно приложимото право на Европейския съюз и българското законодателство;

- разходите са отразени в счетоводната документация на бенефициента чрез отделни счетоводни аналитични сметки или в отделна счетоводна система;

- за направените разходи е налична одитна следа съгласно минималните изисквания на Приложение XIII от Регламент (ЕС) 2021/1060 и са спазени изискванията за съхраняване на документите съгласно чл. 82 от Регламент (ЕС) 2021/1060;

- разходите са съобразени с приложимите правила за предоставяне на държавни помощи.

За целите на настоящата процедура допустими са разходите по процедурата, които отговарят на следните условия:

1. Да са необходими за изпълнението на проекта и да отговарят на принципите за добро финансово управление - икономичност, ефикасност и ефективност на вложените средства.

Съгласно чл. 33 на Регламент (ЕС, Евратом) 2024/2509 на Европейския парламент и на Съвета от 23 септември 2024 година за финансовите правила, приложими за общия бюджет на Съюза:

- принципът на икономичност изисква ресурсите за осъществяване на дейностите да бъдат осигурени своевременно, в подходящо количество и качество и при най-добра цена;

- принципът на ефикасност се отнася до най-доброто съотношение между използваните ресурси, предприетите дейности и постигането на целите;

- принципът на ефективност се отнася до степента, в която се постигат поставените цели посредством предприетите дейности.

Съгласно съображение 12 от преамбюла на Регламент (ЕС) 2021/1060 когато изпълняват фондовете при споделено управление, Комисията и държавите членки следва да зачитат посочените във Финансовия регламент принципи, като добро финансово управление, прозрачност и недискриминация.

С оглед определяне на съответствието на предвидените разходи с горепосочените принципи и реалистичността им, за всички доставки и услуги, които се възлагат по реда на Закона за обществени поръчки (ЗОП) конкретният бенефициент следва да опише начина на формиране на прогнозните им стойности чрез представяне на Приложение Е „Финансова обосновка и Указания за попълване на финансовата обосновка на бюджета на проекта“**.**

Във връзка с подготовката на финансовата обосновка, за всички доставки, услуги и СМР, които се възлагат по реда на ЗОП, конкретният бенефициент задължително следва да приложи информация/доказателства чрез следните способи:

- проведени пазарни консултации съгласно чл. 21, ал. 2 от ЗОП; или

- (приложимо, в случай че не са проведени пазарни консултации) минимум два подходящи източника на информация от посочените по-долу, като е допустимо посочването на комбинация от тях:

\*договор със сходен предмет, сключен по реда на ЗОП не по-рано от 36 месеца преди датата на кандидатстване;

\*индикативна оферта, получена не по-рано от 12 месеца преди датата на кандидатстване, както и изпратено/публикувано запитване от страна на кандидата (в случай, че от офертата не е виден обхвата на съответната доставка или услуга);

\*хипервръзка (линк) към интернет страница на потенциален доставчик/изпълнител, съдържащ информация за цената на съответната услуга/продукт.

Конкретният бенефициент задължително прилага към документацията за провеждане на пазарни консултации/пазарни проучвания по смисъла на чл. 21, ал. 2 от ЗОП документ/и, съдържащ/и минималните технически и/или функционални характеристики на съответния актив/услуга, въз основа на които са проведени пазарните консултации/пазарните проучвания.

**ВАЖНО:** Към доказателствата за разходите за строително-монтажни работи кандидатът прилага количествено-стойностна сметка (КСС).

Бенефициентът следва да представи информация за обществената поръчка/поръчки в съответната дейност в раздел „План за изпълнение/Дейности по проекта“, раздел „Бюджет (в лева)“ и раздел „План за външно възлагане“ от ФК, както и в Приложение Е. От представената от бенефициента информация за обществената поръчка/поръчки, която/които се планира/т да се проведе/ат, следва да е ясен обектът на всяка обществена поръчка; редът, по който ще се възлага; предметът на обществената поръчка; мерна единица (количество, брой и т.н), единични цени, обща стойност на поръчката и друга приложима информация.

**ВАЖНО:** В случаите, когато кандидатът е посочил минимални изисквания/технически и/или функционални характеристики на актив/услуга/СМР, но същите не съответстват на заложените в предоставените документи, оценителната комисия ще изпрати уведомление за отстраняване на нередовностите. В случай на неотстраняване на нередовностите, съответният разход ще бъде премахнат служебно от Оценителната комисия.

2. Да бъдат извършени след датата на сключване на административния договор за предоставяне на безвъзмездна финансова помощ и до изтичане на крайния срок, определен за представяне на окончателния отчет за изпълнение на дейностите по проекта.

Разходооправдателните документи, свързани с изпълнението на допустимите по проекта дейности, следва да бъдат издадени в периода на допустимост на разходите, посочен по-горе. Плащанията могат да бъдат извършени и след края на изпълнение на дейностите по проекта, но не по-късно от крайния срок, определен за представяне на окончателния отчет.

3. За разходите да е налична адекватна одитна следа съгласно минималните изисквания на Приложение XIII от Регламент (ЕС) 2021/1060 в съответствие с чл. 57, ал. 1, т. 7 от ЗУСЕФСУ, включително да са спазени изискванията за съхраняване на документите по чл. 82 от Регламент (ЕС) 2021/1060.

4. Да са действително платени (т.е. да е платена цялата стойност на представените фактури или други първични счетоводни документи, включително стойността на ДДС), в срока на допустимост.

5. Да са отразени в счетоводната документация на бенефициента чрез отделни счетоводни аналитични сметки по проекта или в отделна счетоводна система в съответствие с чл. 57, ал. 1, т. 6 на ЗУСЕФСУ.

6. Да могат да се установят и проверят, да бъдат подкрепени от оригинални разходо-оправдателни документи.

7. Да са за реално доставени продукти/извършени услуги въз основа на договори, които са сключени при спазване изискванията на националното и европейското законодателство за възлагане на обществени поръчки.

8. Да са в изпълнение на посочените в т. 13 от настоящите Условия за кандидатстване допустими дейности.

9. Да не са финансирани по друг проект, програма или друга финансова схема, финансирана от публични средства на националния или европейския бюджети.

**ВАЖНО:** Относно третирането на ДДС конкретният бенефициент следва да се запознае с Указание НФ-1 от 09.01.2024 г. за третиране на данък върху добавената стойност като допустим разход при изпълнение на проекти по програмите, финансирани от Европейския фонд за регионално развитие (ЕФРР), Европейския социален фонд плюс (ЕСФ+), Кохезионния фонд (КФ), Фонда за справедлив преход (ФСП) и Европейския фонд за морско дело, рибарство и аквакултури (ЕФМДРА), Фонд "Убежище, миграция и интеграция" (ФУМИ), Фонд "Вътрешна сигурност" (ФВС), програмата по Инструмента за финансова подкрепа за управлението на границите и визовата политика (ИУГВП), както и на средствата за финансиране на подхода "Водено от общностите местно развитие" от Европейския земеделски фонд за развитие на селските райони (ВОМР) на ЕС, за програмен период 2021 – 2027 г. (Приложение Г).

## 14.2. Допустими разходи

**ВАЖНО:** При попълване на раздел „Бюджет“ от Формуляра за кандидатстване при въвеждане от страна на кандидата на разходите от трето ниво, чрез натискане на бутон „Детайли“ за всеки бюджетен ред трябва да се попълни информация от падащите менюта, Категория/ региони“.

**Допустимите по настоящата процедура са следните видове разходи:**

I РАЗХОДИ ЗА СТРОИТЕЛНО-МОНТАЖНИ РАБОТИ (преки разходи)

I.1. Разходи за ограничени строително-монтажни работи (СМР) за ремонт на съществуващ сграден фонд и помещения във връзка с изпълнение на допустимите дейности по проекта и за постигане целите на проекта.

ВАЖНО: Разходите за строително-монтажни работи са допустими в размер на до 15% от преките допустими разходи по проекта.

II. РАЗХОДИ ЗА МАТЕРИАЛНИ АКТИВИ (преки разходи)

II.2. Разходи за доставка на оборудване (материални активи).

III. РАЗХОДИ ЗА НЕМАТЕРИАЛНИ АКТИВИ (преки разходи)

III.3. Разходи за доставка/разработване на софтуер и лицензи (нематериални активи).

IV.РАЗХОДИ ЗА УСЛУГИ (преки разходи)

IV.4. Разходи за услуги.

V. РАЗХОДИ ЗА ОБУЧЕНИЯ (преки разходи)

V.5. Разходи за такси за специализирани обучения на служителите на ДАНС.

VI. РАЗХОДИ ЗА ПЕРСОНАЛ (преки разходи):

VI.6. Разходи за командировки[[3]](#footnote-3) на служители на ДАНС.

VII. НЕПРЕКИ РАЗХОДИ

VII.7. Непреки разходи за организация и управление (свързани с изпълнението на проекта и не допринасят пряко за постигането на неговите цели и резултати, но са необходими за неговото цялостно администриране, управление, оценка и добро финансово изпълнение, както и разходите за видимост, прозрачност и комуникация).

Екипът за управление на проекта следва да бъде съобразен със спецификата и обема на предвидените в проекта дейности.

В рамките на проекта задължително се изпълняват дейности за видимост, прозрачност и комуникация. Тези дейности трябва да отговарят на условията и изискванията, описани в Единния наръчник на бенефициента за прилагане на правилата за видимост, прозрачност и комуникация 2021-2027 г. - Приложение №1 към Националната комуникационна стратегия 2021-2027 г., който може да бъде намерен на интернет страницата на ПНИИДИТ на адрес: <https://pniidit.egov.bg/wps/portal/program-niidit/for.beneficiaries/visibility-and-transparency-requirements/beneficiary.handbook>.

Непреките разходи, свързани с организацията и управлението на проекта, вкл. с осигуряване на видимост, прозрачност и комуникация, следва да бъдат заложени на един бюджетен ред, като за тях не следва да бъде представяна обосновка.

ВАЖНО:Непреките разходи се предоставят под формата на финансиране с единна ставка, определена в размер на до 3 % от преките допустими разходи по проекта съгласно чл. 54, т. а) от Регламент (ЕС) 2021/1060.

**ВАЖНО:** Съгласно чл. 7в, ал. 2, т. 10 от Закона за електронното управление /ЗЕУ/ министърът на електронното управление утвърждава проектни предложения и дейности, както и изменения на проекти и дейности, координира и контролира изпълнението на проектите за електронно управление, информационни и комуникационни технологии на административните органи, финансирани със средства от държавния бюджет, от структурните и инвестиционните фондове на Европейския съюз и от други източници. ЗЕУ не се прилага за Министерството на отбраната, Министерството на вътрешните работи, Държавна агенция „Национална сигурност“, Държавна агенция „Разузнаване“, Държавна агенция „Технически операции“, Служба „Военно разузнаване“ и Националната служба за охрана, освен в случаите на предоставяне на административни услуги по електронен път и обмен на електронни документи между административните органи.

ВАЖНО: Ако е приложимо (в случаите на предоставяне на административни услуги по електронен път и обмен на електронни документи между административните органи), кандидатът следва да подаде проекта/дейността си в Информационна система за извършване на предварителен, текущ и последващ контрол по целесъобразност в областта на електронното управление и използването на информационните и комуникационните технологии на МЕУ (Регистър на проектите). С цел намаляване на административната тежест за кандидатите е изградена връзка между ИСУН и Регистъра на проектите, така че кандидатите да попълват еднократно в ИСУН своето проектно предложение. Във формуляра за кандидатстване се визуализира допълнителен раздел „Информация за Министерство на електронното управление“, която кандидатът трябва да попълни с данни, необходими за проверката, извършвана от министерството. Разделът включва информация за относими показатели, данни за съгласуваност на бюджета на проектното предложение и списък с информация за информационните системи/ регистри/ бази данни/ дейности за електронно управление. Правилата в тази връзка са публикувани на адрес: <https://egov.government.bg/wps/portal/ministry-meu/home/budget-project-control/approval-project-proposals>.

## 14.3. Недопустими разходи

Независимо от гореизброените условия за допустимост на разходите, за недопустими ще се считат всички разходи, които са в противоречие с правилата на Европейските фондове за споделено управление (Регламент (ЕС) 2021/1060, Регламент (ЕС) 2021/1058, ЗУСЕФСУ и съответната поднормативна уредба, уреждаща национални правила за допустимост на разходите за средствата от ЕФСУ).

Междинното звено може както да извърши корекции в раздел „Бюджет“ от ФК във връзка с установени в процеса на оценката недопустими и/или необосновани разходи и/или на конкретния бенефициент се предоставят указания и срок за отстраняване на установените нередовности, непълноти и/или несъответствия.

## 15. Допустими целеви групи (ако е приложимо):

Неприложимо.

## 16. Приложим режим на минимални/държавни помощи (ако е приложимо):

Съгласно чл. 107, § 1 от Договора за функциониране на Европейския съюз (ДФЕС) „всяка помощ, предоставена от държава-членка или чрез ресурси на държава-членка, под каквато и да било форма, която нарушава или заплашва да наруши конкуренцията чрез поставяне в по-благоприятно положение на определени предприятия или производството на някои стоки, доколкото засяга търговията между държавите-членки, е несъвместима с вътрешния пазар“.

Според постоянната съдебна практика на Съда на ЕС „Предприятие“ се определя като субект, предоставящ стоки и услуги на пазара, независимо от правния си статут и начина на финансиране.

„Предприятие“ по смисъла на чл.20, ал.2 от Закона за държавните помощи е всяко лице, което осъществява икономическа дейност без значение на неговата правноорганизационна форма, статут и начин на финансиране, независимост от това дали същото формира и разпределя печалба.

По настоящата процедура за безвъзмездна финансова помощ чрез директно предоставяне на конкретен бенефициент е допустимо да кандидатства единствено ДАНС, която е структура в администрацията на изпълнителната власт и изпълнява публични функции по силата на нормативен акт. Съгласно т. 17 от Известието на Комисията относно понятието за държавна помощ, посочено в член 107, параграф 1 от Договора за функционирането на Европейския съюз „дейностите, които по същество са част от прерогативите на официалната власт и се извършват от държавата, не представляват стопански дейности“. В тази връзка, предвид факта че процедурата укрепва капацитета на кандидата да изпълнява изцяло и само публични функции възложени му по силата на нормативен/ни акт/ове, ДАНС не следва да бъде разглеждана като предприятие, извършващо икономическа дейност. Предвид това, подпомагането не следва да се разглежда като попадащо в обхвата на чл. 107, § 1 от ДФЕС.

При закупуване на активи и възлагане на дейности/услуги от/на външни изпълнители, бенефициентът следва да прилага ЗОП и Правилника за прилагане на ЗОП по открит, прозрачен, в достатъчна степен публичен, недискриминационен и безусловен начин по смисъла на т.89-96 от Известие на комисията относно понятието за държавна помощ, посочено в чл.107, пар.1 от ДФЕС. В този смисъл, на ниво изпълнители, подпомагането също не следва да се счита за държавна помощ.

## 17. Хоризонтални политики:

Кандидатът следва да посочи в своето проектно предложение, че при изпълнение на проекта конкретният бенефициент се задължава да спазва чл. 9 от Регламент (ЕС) 2021/1060 относно следните хоризонтални принципи:

- гарантиране зачитането на основните права и спазването на Хартата на основните права на Европейския съюз.

- гарантиране равенството между мъжете и жените, интегрирането на принципа на равенство между половете и отчитането на социалните аспекти на пола.

- предотвратяване на всякаква дискриминация, основана на пол, расов или етнически произход, религия или вероизповедание, увреждане, възраст или сексуална ориентация, както и достъпност за хората с увреждания.

- насърчаване на устойчивото развитие, съгласно член 11 от ДФЕС, като се отчитат целите на ООН за устойчиво развитие, Парижкото споразумение и принципът за ненанасяне на значителни вреди.

Кандидатът ще гарантира и съблюдаване на принципите, заложени в Хартата на основните права на ЕС и Конвенцията на ООН за правата на хората с увреждания (КПХУ) съгласно Насоките за прилагането им, които са изготвени за периода 2021-2027.

Кандидатът посочва в проектното предложение (в раздел „Допълнителна информация необходима за оценка на проектното предложение“, поле „Принос на проектното предложение за реализиране на хоризонталните принципи“), че предложените дейности съответстват и допринасят за реализиране на хоризонталните политики.

Целите на фондовете се преследват при пълно зачитане на достиженията на правото на Съюза в областта на околната среда.

## 18. Минимален и максимален срок за изпълнение на проекта (ако е приложимо):

Максималният срок за изпълнение на проекта е 48 (четиридесет и осем) месеца считано от датата на сключване на административния договор за предоставяне на безвъзмездна финансова помощ, но не по-късно от 30.06.2029 г.

## 19. Ред за оценяване на концепциите за проектни предложения (ако е приложимо)

Не е приложимо.

## 20. Критерии и методика за оценка на концепциите за проектни предложения (ако е приложимо)

Не е приложимо.

## 21. Ред за оценяване на проектните предложения:

Оценката на всяко от проектните предложения по процедурата се извършва от Комисия за оценка, определена със заповед на Овластеното от Ръководителя на Управляващия орган (РУО) лице съгласно Заповед № РД 14-221/06.06.2024г. Всяко проектно предложение се оценява за съответствие с предварително одобрените от Комитета за наблюдение на ПНИИДИТ, Методология и критерии за подбор на операции по процедурата, посочени в т. 22 „Критерии и методика за оценка на проектните предложения“ **и Приложение В „Критерии и методика за оценка“** от Условията за кандидатстване. Оценителната комисия изготвя доклад, който се предоставя на Овластеното от Ръководителя на Управляващия орган (РУО) за одобрение. Не се допуска въвеждането на допълнителни критерии за оценка или изменение на критериите по време на провеждането на процедурата по оценка на проектното предложение.

В случаи на установени в процеса на оценката нередовности, непълноти и/или несъответствия на проектното предложение, Междинното звено изпраща на конкретния бенефициент уведомление за тях, като определя срок за отстраняването им, който не може да бъде по-кратък от една седмица. Искането за предоставяне на информация/документи се изпраща чрез модул „Е-кандидатстване“ на ИСУН, за което конкретният бенефициент получава съобщение на електронния адрес, посочен при регистрацията на потребителя, подал проектното предложение. Предвид това, промени в профила на конкретния бенефициент в ИСУН са невъзможни. Допуснатите от конкретния бенефициент нередовности, непълноти и/или несъответствия могат да доведат до препоръки от страна на Междинното звено за отстраняване на установените нередовности, непълноти и/или несъответствия с оглед постигане на съответствие с критериите за оценка.

В уведомлението задължително се съдържа информация, че неотстраняването на установените нередовности може да доведе до прекратяване на производството по отношение на конкретния бенефициент. Срокът за оценка на проектното предложение спира да тече до датата на отстраняването им. В случай че конкретният бенефициент не отстрани в срок нередовност, непълнота и/или несъответствие с изискванията, процедурата може да бъде прекратена.

При наличие на положителен резултат от оценяването Овластеното от РУО лице в едноседмичен срок от приключване на оценяването взема решение за предоставяне на безвъзмездна финансова помощ за одобреното проектно предложение. Решението на Овластеното от РУО лице се обективира в административен договор с конкретния бенефициент за предоставяне на БФП. Одобреният проект и документите по чл. 26, ал. 1 от ЗУСЕФСУ в частта, определяща условията за изпълнение, са неразделна част от договора.

Подробно описание на техническия процес, свързан с електронното кандидатстване и представянето на допълнителна информация/документи, е посочено в Ръководството за потребителя за модул „Е-кандидатстване“ в ИСУН (Приложение Д „Ръководство за потребителя за модул „Е-кандидатстване“ към Условията за кандидатстване), както и във видео материалите и ръководствата, налични на следния адрес:

<https://eumis2020.government.bg/bg/s/Default/Manual>

## 22. Критерии и методика за оценка на проектните предложения:

Оценката се извършва въз основа на критериите, подробно описани в **Приложение В** „Критерии и методика за оценка“към Условията за кандидатстване. Критериите и методиката за оценка не подлежат на изменение по време на провеждането на оценката.

## 23. Начин на подаване на проектните предложения/концепциите за проектни предложения:

Подаването на Формуляра за кандидатстване се извършва изцяло по електронен път чрез попълване на уеб базиран формуляр за кандидатстване и подаване на формуляра и придружителните документи чрез **Информационната система за управление и наблюдение на средствата на ЕС в България (ИСУН)** единствено с използването на **Квалифициран електронен подпис** (КЕП), чрез модула „Е-кандидатстване“ на следния интернет адрес: [**https://eumis2020.government.bg**](https://eumis2020.government.bg)**.**

Подготовката и подаването на проектното предложение в ИСУН се извършва съгласно Приложение Д „Ръководство за потребителя за модул „Е-кандидатстване“.

**Проектното предложение се подава електронно чрез ИСУН, като се подписва с валиден КЕП от законния представител на кандидата или оправомощено за целите на подаването на проектното предложение лице.**

Проектното предложение да се подава от профила на конкретния бенефициент, тъй като впоследствие именно този профил ще бъде използван за комуникация с Междинното звено и за отстраняване на установените нередовности по време на оценката на проектното предложение. По време на оценката, комуникацията с конкретния бенефициент и отстраняването на нередовностите по подаденото проектно предложение ще се извършват електронно чрез профила на конкретния бенефициент в ИСУН, от който е подаден проектът и промени на посочения профил (вкл. промяна на имейл адреса, асоцииран към съответния профил) са недопустими.

Всички документи се представят на български език без корекции. Документ, чийто оригинал е на чужд език, се представя и в превод на български език.

Документите към Формуляра за кандидатстване, посочени в т. 24 отУсловията за кандидатстване, се подават изцяло електронно. Документите се описват в раздел „Прикачени електронно подписани документи“ от ФК преди подаването му.

След обявяването на процедурата, Междинното звено изпраща **покана** до конкретния бенефициент, посочен в т. 11 от настоящите Условия за кандидатстване, с което го информира за възможностите за кандидатстване.

## 24. Списък на документите, които се подават на етап кандидатстване:

Конкретният бенефициент следва да представи следните документи, по изцяло електронен път чрез ИСУН:

1)Декларация, че е запознат с условията за кандидатстване и условията за изпълнение – по образец **(Приложение А)** към Условията за кандидатстване.

2)Декларация относно статута по ЗДДС – по образец **(Приложение Б)** към Условията за кандидатстване.

*Декларациите по точки 1) и 2) се подават чрез попълване на раздел „E-ДЕКЛАРАЦИИ“ на ФК, в случай че ФК е подписан с валиден КЕП от законния представител на кандидата. В случай че ФК е подписан от оправомощено за целите на подаването на проектното предложение лице, декларациите по точки 1) и 2) се подписват с валиден КЕП от законния представител на кандидата и се прикачват в ИСУН в Раздел „Прикачени документи“ към ФК. Законният представител на конкретния бенефициент на БФП няма право да оправомощава други лица да подписват декларациите по точки 1) и 2), тъй като с тях се декларират данни в лично качество или съответно данни за представлявания от него орган, като за верността им се носи наказателна отговорност, която също е лична.*

3) **Документ за оправомощаване на лице, което да представлява конкретния бенефициент** и да подписва всички документи, свързани с подаването, оценката на подаденото проектно предложение (включително комуникация с оценителната комисия), предоставянето на документи, необходими за подписване на административния договор за предоставяне на БФП или заповед и изпълнението на проекта (ако е приложимо). Прилага се, в случай че проектното предложение е подадено от лице, различно от законния представител на кандидата.

Документът за оправомощаване следва да бъде подписан с валиден КЕП от законния представител на кандидата.

4)Финансова обосновка на бюджета на проекта (по образец), попълнена съгласно Указанията за попълване на финансовата обосновка на бюджета на проекта – **Приложение Е.** *Документът се попълва във формат Excel съгласно указанията в работен лист „Указания за попълване“ и се прикачва в раздел „Прикачени документи“ на ФК.*

5) **Приложения към Финансовата обосновка,** съгласно Приложение Е „Указанията за попълване на финансовата обосновка“. *Документите се прикачват в Раздел „Прикачени документи“ на ФК.* *Документи, които са на хартиен носител първо се сканират, след което се прикачват в Раздел „Прикачени документи“ на ФК.*

6) **Приложение Ж** Автобиография на Ръководителя на проекта (по образец) .

**ВАЖНО**: Формулярът за кандидатстване се подписва с валиден КЕП от законния представител на кандидата или оправомощено за целите на подаването на проектното предложение лице.

**ВАЖНО**: Кандидатът следва да се увери, че всички документи са представени в изискуемата форма съгласно изискванията на настоящите Условия за кандидатстване.

Достоверността на документите, приложения към ФК се удостоверява чрез подписването на ФК с КЕП посредством ИСУН.

## 25. Краен срок за подаване на проектните предложения:

Ще се прилага процедура чрез директно предоставяне с **един краен срок за кандидатстване – 16:30 часа на 05.08.2025 г.**

По настоящата процедура чрез директно предоставяне на безвъзмездна финансова помощ конкретният бенефициент може да поиска разяснения по документите ***в срок до три седмици*** ***преди изтичането на срока за кандидатстване***. Разясненията се утвърждават от Овластеното от РУО лице. Разяснения се дават по отношение на условията за кандидатстване, не съдържат становище относно качеството на проектното предложение и са задължителни. Разясненията се съобщават по реда на чл. 26, ал. 8-9 от ЗУСЕФСУ, като се публикуват в ИСУН и на интернет страницата на програмата и/или в Единния информационен портал.

## 26. Допълнителна информация

Решение за предоставяне на безвъзмездна финансова помощ и сключване на Административен договор за предоставяне на безвъзмездна финансова помощ.

**При наличие на положителен резултат от оценяването Овластеното от РУО лице в едноседмичен срок от приключване на оценяването взема решение за предоставяне на безвъзмездна финансова помощ за одобреното проектно предложение.** **Решението на Овластеното от РУО лице се обективира в Административен договор за директно предоставяне на безвъзмездна финансова помощ с конкретния бенефициент. Одобреният проект и документите по чл. 26, ал. 1 от ЗУСЕФСУ в частта, определяща условията за изпълнение, са неразделна част от договора.**

При одобрен оценителен доклад конкретният бенефициент се поканва да предостави:

1. Заявление за профил за достъп на ръководител на бенефициента до ИСУН (**Приложение VII** към АДБФП) и/или Заявление за профил за достъп на оправомощени от бенефициента лица до ИСУН (**Приложение VIII** към АДБФП) – подписано с валиден КЕП от законния представител на конкретния бенефициент.
2. Декларация за запознаване с определението за нередност и измама (**Приложение VI** към АДБФП) – подписана с валиден КЕП от законния представител на конкретния бенефициент.
3. Декларация за липса на конфликт на интереси (**Приложение V** към АДБФП) – подписана с валиден КЕП от законния представител на конкретния бенефициент.
4. Декларация от бенефициента за съгласие за предоставяне на информация от компетентния орган по приходите (**Приложение III** към АДБФП) – подписана с валиден КЕП от законния представител на конкретния бенефициент.
5. Заповед за оправомощаване на лице, което да представлява конкретния бенефициент при подписване на АДБФП (ако е приложимо) – подписана с валиден КЕП от законния представител на конкретния бенефициент.

Документите по точки 1-5 следва да бъдат подписани с валиден КЕП, като е препоръчително подписването да е чрез attached signature – файл и подпис в един документ (подписът да се съдържа в документа).

Решение за прекратяване на процедурата чрез директно предоставяне може да се вземе при следните случаи:

- когато няма постъпило проектно предложение, в случай че е определен краен срок за подаване или когато всички подадени проектни предложения са оттеглени;

- при спиране на финансирането по съответната програма или на част от нея;

- в случай че конкретният бенефициент не отстрани в срок нередовност/и, непълнота/и и/или несъответствие/я с изискванията.

## 27. Приложения към Условията за кандидатстване:

**Приложение А** Декларация, че кандидатът е запознат с условията за кандидатстване и условията за изпълнение.

**Приложение Б** Декларация относно статута по ЗДДС.

**Приложение В** Критерии и методика за оценка.

**Приложение Г** Указание НФ-1 от 09.01.2024 г. за третиране на данък върху добавената стойност като допустим разход при изпълнение на проекти по програмите, финансирани от Европейския фонд за регионално развитие (ЕФРР), Европейския социален фонд плюс (ЕСФ+), Кохезионния фонд (КФ), Фонда за справедлив преход (ФСП) и Европейския фонд за морско дело, рибарство и аквакултури (ЕФМДРА), Фонд "Убежище, миграция и интеграция" (ФУМИ), Фонд "Вътрешна сигурност" (ФВС), програмата по Инструмента за финансова подкрепа за управлението на границите и визовата политика (ИУГВП), както и на средствата за финансиране на подхода "Водено от общностите местно развитие" от Европейския земеделски фонд за развитие на селските райони (ВОМР) на ЕС, за програмен период 2021 – 2027 г.

**Приложение Д** Ръководство за потребителя за модул „Е-кандидатстване“.

**Приложение Е** Финансова обосновка и Указания за попълване на финансовата обосновк**а** на бюджета на проекта.

**Приложение Ж** Автобиография на Ръководителя на проекта (образец).

**Приложение З** Съкращения и определения.

1. Процентът на съфинансиране от Европейския фонд за регионално развитие (ЕФРР) и от националния бюджет, като нормативно определената ставка е 85% от ЕФРР и 15% национално съфинансиране. [↑](#footnote-ref-1)
2. Процентът на съфинансиране от Европейския фонд за регионално развитие (ЕФРР) и от националния бюджет, като нормативно определената ставка е 70% от ЕФРР и 30% национално съфинансиране. [↑](#footnote-ref-2)
3. Включват пътни, дневни и квартирни разходи съгласно Наредбата за командировките в страната и/или Наредбата за служебните командировки и специализации в чужбина. [↑](#footnote-ref-3)